### Nrug Vaajtswv moog uake Ntu 1

### *“Therefore, as you received Christ Jesus the Lord, so walk in him,” (*[*Colossians 2:6*](http://www.biblegateway.com/passage/?search=Colossians+2%3A6&version=ESV)*).*

***“Yog mej tub txais Yexus ua mej tug tswv lawm, peb yuav tsum nrug nwg moog uake” (txhais)***

Nyob huv Vaajlugkub, qhov kws peb has tas “Nrug Vaajtswv moog uake” yog has txug kev ua neej muaj Vaajtswv los yog peb coj tug muaj yaamntxwv zoo le Vaajtswv. Nwg yog ua lub neej lawv le Vaajtswv sab nyam, kev noog Vaajtswv lug, ua lub neej ncaaj nceeg, hab ua lub neej rua Vaajtswv tau ntsej muag.

Nyob huv Vaajlugkub, peb pum muaj 4 leeg kws Vaajlugkub has tas puab ua neej nrug Yexus moog uake.

**1. Enauj (=*fij dlua tshab*)**

Chivkeeb 5:21-24

Enauj muaj 65 xyoo, nwg muaj Methuxelas: Nwg muaj ntau tug tub hab ntau tug ntxhais. Dlhau ntawm lug, Enauj ua neej fwm hab pehawm Vaajtswv tau 300 xyoo. Nqai 24, Enauj ua lub neej nrug Vaajtswv sis raug zoo (walked with God) nrug Vaajtswv moog uake hab Vaajtswv tau coj nwg moog lawm.

Tub yog vim Enauj ntseeg Vaajtswv. Vaajtswv txhaj le coj Enauj moog lawm. Tsi muaj leejtwg nrhav tau Enauj. Vaajtswv txujlug has tas, Vaajtswv coj Enauj moog vim Enauj ua hum Vaajtswv sab. (Henplais 11:5-6).

Cov nqai Vaajlugkub nuav qha tas:

* Nwg muab nwg lub neej rua Vaajtswv.
* Nwg tau nrug Vaajtswv moog ua ke tom qaab yug Methuxelas taag.
* Nwg ua lub neej ntseeg Vaajtswv.

Lu lug “Moog uake” lug ntawm lu lug Henplais kws txhais yog tug yaamntxwv. Nwg nrug moog uake ua tug yaamntxwv.

Peb yuav nrug Vaajtswv moog tau uake ua rua peb paub le nuav:

* Peb yeej ua hum Vaajtswv sab tsi tau yog peb tsi muaj Vaaj Ntsujplig nyob huv peb lub sab (Loos 8:1-11; 3:27-28).
* Peb yeej ua hum Vaajtswv sab tsi tau yog peb tsi ua neej nyob huv qhov pum kev (1 Yauhaas 1:7).
* Peb yeej ua hum Vaajtswv sab tsi tau yog peb tsi ua neej nrug Vaaj Ntsujplig (Kalatias 5:16).

**2. Nau-es (=*Tau txais kev txhawb zug*)**

Chivkeeb 6:5-13

Nqai 10c-11, Nau-es yog ib tug tuabneeg ncaaj nceeg hab nwg yeej ib txwm ua zoo taag nwg sim neej. Nwg ua neej lawv le Vaajtswv sab nyam (Walked with God).

Tub yog vim Nau-es ntseeg, Nau-es txhaj noog Vaajtswv lug. Vaajtswv qha rua Nau-es txug tej xwmtxheej kws yaav tom ntej yuav muaj lug kws Nau-es tsi tau pum. Nau-es txhaj txua ib lub nkoj, Nau-es hab nwg tsev tuabneeg txhaj dlim kev puj kev tuag. Vaajtswv ua le ntawd, tug yog nwg rau txim rua tej tuabneeg kws tsi ntseeg. Vim Nau-es ntseeg, Vaajtswv txhaj suav has tas Nau-es yog tug ncaaj nceeg. (Hebrews 11:7 AV)

Peb pum has tas:

* Nwg yog tuab leeg kws coj ncaaj nceeg rua lub sijhawm ntawd
* Nwg txuj kev ntseeg luj vim nwg noog Vaajtswv lug
* Nwg lub neej ua yaamntxwv rua lub nplajteb nuav

Peb kawm has tas yog yuav nrug Vaajtswv moog uake peb yuavtsum:

* Peb yuav tsum tsi xob ua le nplajteb ua (Loos 12;1-2). Peb yuavtsum ceevfaaj, txawm yog tuabneeg nplajteb hab tuabneeg feem coob ua lawm los, peb yuav tsum xaiv ua kuas hum Vaajtswv sab.
* Peb lub neej yaav taag lug, ua ntej ntseeg Vaajtswv, peb ua neej le tuabneeg nplajteb ib txwm ua, peb lub sab qub yuav coj peb rov moog ua yaam kws tuabneeg nplajteb ua. Nub nua peb lug ntseeg Vaajtswv lawm, peb yuav tau ua lub neej rua Vaajtswv (Eph. 2:1-10).
* Yuavtsum ua lub neej muaj Vaaj Ntsujplig cob ua lub neej le tuabneeg nplajteb (I Cor. 3:1-3).
	+ Tuabneeg nplajteb ua lub neej sis khib
	+ Tuabneeg nplajteb ua lub neej sis caav sis tshe
* Vaajtswv tsaav tuabneeg yuavtsum nrug Vaajtswv moog uake. (Eph. 4:17-Eph.5:2)

**3. Aplahaam (=*Leejtxiv ntawm txhua tsaav tuabneeg*)**

Thaus Aplahaam muaj 99 xyoo, Vaajtswv lug tshwm rua Aplahaam hab has rua Aplahaam has tas, “Kuv Vaajtswv tug muaj fwjchim luj kawg nkaus, koj ca le nrug kuv moog (walk before me) hab ua lub neej zoo kawg nkaus. Kuv yuav coglug nrug nruab nraab kuv hab koj, kuv yuav foom koobmoov kuas koj fuamvaam coob heev (Chivkeeb 17:1-2).

 Tub yog vim Aplahaam ntseeg, thaus Vaajtswv hu kuas Anplahaas tawm moog nyob lub tebchaws kws Vaajtswv coglug tseg has tas, Vaajtswv yuav pub rua nwg, nwg txhaj noog Vaajtswv lug. Anplahaas tawm huv nwg lub tebchaws moog nyob rua lub tebchaws kws Vaajtswv tau coglug yuav muab rua Anplahaas. (Hebrews 11:8 AV)

Peb kawm has tas yog yuav nrug Vaajtswv moog uake peb yuavtsum:

* Kev noog lug yog Anplahaas tug yaamntxwv.
* Anplahaas coj ncaaj nceeg heev (Loos 4:13-15).

Anplahaas raug hu ua tug ncaaj nceeg, rua qhov tug nrug Vaajtswv moog ua ke. Nwg noog Vaajtswv lug hab txaus sab raug kev txomnyem nrug Vaajtswv moog uake.

Anplahaas lub neej mas peb pum 2 yaam kws nwg noog lug heev:

* Ua kevcai txav. Anplahaas noog lug ha ua lawv le Vaajtswv has (17:9-10)
* Thaus Vaajtswv has kuas muab tug tub Ixaj fij rua Vaajtswv. Nwg ca le coj Ixaj moog tua tag, tabsis Vaajtswv muab tug laug yaaj lug hloov chaw lawm (22:1-2)

Peb kawm le nuav:

* Peb yuav tau ua kevcai txav huv lub sab (Loos 2:28-29, Kaulauxais 2:11).
* To be ‘perfect’ according to the new covenant standard Lk6:40, I Cor.1:10  ,Heb10:14 etc.
* Peb yuav tsum noog Vaajtswv lug (Loos 6: 18)

**4. Xakhaliyas (=*Ncu ntsoov Yehuvas*)**

Lub sijhawm kws Helauj ua vaajntxwv kaav Yudas, muaj ib tug povthawj hu ua Xakhaliyas nwg yog Anpiyas paab povthawj. Nwg tug quaspuj hu ua Elixanpes. Elixanpes yog Aloos ib tug xeeb ntxwv. Vaajtswv pum has tas, ob tug yog tuabneeg ncaaj nceeg (*walking in all the commandments*) noog Vaajtswv lug hab ua lawv le Vaajtswv txuj kevcai txhua nqai, tsi muaj ib qhov kws luas yuav thuam tau le. (Lukas 1:5-6)

Tug Cevlug kawg kws peb nov Vaajtswv lug cuag cov Ixayees yog Malakis. Tsaav tuabneeg Ixayees ua neej ib nub dlhau ib nub, yeej tsi nov Vaajtswv lub suab has lug rua puab tau 400 xyoo. Xakhaliyas naj nub moog Vaajtswv dlejnum nyob huv Vaajtswv lub Tuamtsev. Vaajlugkub has tas, nwg ua lub neej ncaaj nceeg hab noog Vaajtswv lug heev.

Peb kawm tau le nuav:

* Vaajtswv hu peb lug ua tuabneeg ncaaj nceeg (I Kauleethus.7:17)
* Ua lub neej ntawm txujkev ntseeg (II Cor. 5:7)
* Kub sab ua Vaajtswv dlejnum-Vaajtswv saib ntsoov yug

Xauslug:

Cov tuabneeg nuav, puab nrug Vaajtswv moog uake.

* Enauj: Nrug Vaaj Ntsujplig moog uake (Walking in the Spirit).
* Nau-es: Tsi xob lu rua lub nplajteb nuav.
* Anplahaas: Ua lub neej noog Vaajtswv lug
* Xakhaliyas: Coj ncaaj nceeg rua txhua yaam